تبریزلی مشهور آتلت سجاد هاشمی اونا دستک وئریلمهمهسیندن شیکایتلنیب.
آخار. آذ خبر وئریر کی، بیر مدت اول تورکییه یاریشماسیندا بورونج مئدال قازانان سجاد هاشمی «تهران و اصفهاندا آیاغیمین آلتینا قیرمیزی خالچا سریرلر، اما اورایا گئتمیرم. تبریزده ایسه کیمسه هارادا مشق ائتدییمی بیلمیر. من تبریز و آذربایجان اوچون چالیشیرام. اصلینده، آلدیغیم زدهیه گؤره یاریشلارا قاتیلمامالی ایدیم، لاکین آذربایجان و تبریز نامینه بونو ائتدیم»، - دئییب.
آذربایجانلی آتلت (قاچیش/دونده - مترجم) تبریزین یئنی شهر شوراسینین ایدمانا دستک وئرجیینه ایناندیغینی بیلدیریب:
«سون بیر ایلده بیر ریال بئله آلمامیشام. اومید ائدیرهم کی، تبریزین یئنی شهر شوراسی ایدمان ساحهسینه داها چوخ دقت یئتیرهجک. اگر دوغما شهریمده منه دستک وئریلمهسه، خاریجی کلوبلارا اوز توتاجاغام. بؤیوک یاریشا حاضیرلاشیرام، اونا گؤره ده اوغور قازانماق اوچون وار گوجومله چالیشاجاغام».
azb_Arab azb_Arab azb_Arab azb_Arab